**Raport për rezultatet e konsultimeve publike**

1. **Titulli i draft aktit:**

**Strategjia Kombëtare e Rinisë 2022-2029**

1. **Kohëzgjatja e konsultimeve**

Procesi i konsultimeve për hartimin e Strategjisë Kombëtare të Rinisë dhe Planit të Veprimit 2022-2029 ka zgjatur 12 muaj dhe është shtrirë në dy faza. Faza e parë ka zgjatur gjatë muajve shtator 2021- korrik 2022 dhe përfshirë konsultime me aktorët e synuar për përcaktimin e nevojave, synimeve, prioriteteve dhe propozimeve për hartimin e strategjisë. Faza e dytë ka zgjatur gjatë muajve gusht-shtator 2022 dhe ka përfshirë konsultimin e strategjisë me aktorët e jashtëm pas hartimit të saj, përmes publikimit në RENJK dhe takimeve të posaçme.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për dokumentin e draft Strategjisë Kombëtare të Rinisë dhe Planit të Veprimit 2022-29 ishin dy:

1. Konsultime me aktorët e synuar dhe grupet e interesit për përcaktimin dhe vlerësimin e nevojave, synimeve, prioriteteve dhe propozimeve gjatë hartimit të dokumenteve ku përfshihen:

- Takime fizike për konsultimin me të rinjtë në 22 bashki të vendit gjatë muajve shtator 2021-janar 2022. Në këto takime morën pjesë rreth 1200 te rinj nga 68 gjimnaze dhe shkolla të larta të vendit.

-Konsultim me 61 punonjësit rinor të secilës bashki gjatë shkollës dimërore të organizuar nga Agjencia e Kombëtare e Rinisë, në Nëntor 2021.   
-Takim konsultues me anëtaret e Këshillit Kombëtar të Rinise, në mbledhjen e datës 2 Shkurt 2022 të zhvilluar në Kryeministri.

- Takime konsultuese online me anëtarët e Grupit Ndërinstitucional të Punës për hartimin e Strategjisë Kombëtarë për Rininë 2022-29 dhe planit të veprimit zhvilluar më 1 shkurt 2022 dhe 9 mars 2022.

-Takime konsultuese fizike dhe online me përfaqësuesit e partnerëve për zhvillim dhe 45 organizatave jofitimprurëse rinore dhe për të rinjtë gjatë periudhës dhjetor 2021-mars 2022.

- Takim i posaçëm për konsultimin e draft strategjisë mbajtur në Qytezën e Fëmijëve në Korçë, më datat 19-20 mars 2022 dhe ku morën pjesë rreth 200 të rinj gjimnazistë nga e gjithë Shqipëria.

2. Konsultime me aktorët e synuar dhe grupet e interesit pas finalizimit të draft dokumenteve ku përfshihen:   
- Takim konsultativ i Draft Strategjisë dhe planit të veprimit me të rinjtë anëtaret të këshillave vendore rinore të 31 NJVV-ve, në Divjakë, Lushnje më datat 12-14 gusht 2022.

- Takim konsultativ i Draft Strategjisë me Këshillin Kombëtar të Rinisë, në Kryeministri më datë 22 gusht 2022.

- Takim konsultativ i Draft Strategjisë me Këshillin Konsultativ Qeverisje Qendrore – Vetëqeverisje vendore në mbledhjen e datës 20.09.2022 dhe miratimin në parim të saj nga Këshilli përmes Vendimit Nr.5, datë 29.09.2022.

- Konsultimet elektronike, njoftuar përmes Regjistrit Elektronik, RENJIK nga data 11 gusht 2022 deri në datën 08 shtator 2022, në linkun:

[*https://konsultimipublik.gov.al/Konsultime/Detaje/500*](https://konsultimipublik.gov.al/Konsultime/Detaje/500)

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara të cilat kanë dhënë komente/kontribut në konsultimet publike gjatë procesit të hartimit, janë:

1. 45 OSHC rinore dhe për të rinjtë;
2. Anëtarët e OSHC në Këshillin Kombëtarë të Rinisë;
3. Anëtarët e GNP për hartimin e Strategjisë Kombëtarë për Rininë 2022-29 dhe planit të veprimit.
4. Të rinjtë/të rejat;
5. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar  *Zhvillimi Infrastrukturës & Aftësive në mbështetje të të rinjve* | Komenti  Rritja e investimeve të digjitalizimit në shkolla nëpërmjet specializimit të mësuesve për zhvillimin e lëndës TIK dhe përmirësimit të teksteve shkollore dhe infrastrukturës fizike në shkolla.  Rritja e aftësive digjitale për të rinjtë me qëllim përshtatjen me nevojat e tregut të punës dhe zhvillimin e aftësive për të lexuar, përpunuar dhe vlerësuar në mënyrë kritike informacionin dhe thyerjen e privatësisë në hapësirën digjitale.  Ndërmarrja e fushatave të ndërgjegjësimit mbi aksesin në mënyrë të sigurtë të të rinjve në ekosistemin kibernetik si dhe me njohjen e rrugëve institucionale qe duhet të ndjekin ne rast se konstatojnë sulme/krime kibernetike. Rekomandohet si fillim promovimi i ligjit nr 2/2017 “Për Sigurinë Kibernetike” që ka si qëllim arritjen e një niveli të lartë të sigurisë kibernetike, duke përcaktuar masat e sigurisë, të drejtat, detyrimet, si dhe bashkëpunimin e ndërsjelltë ndërmjet subjekteve që operojnë në fushën e sigurisë kibernetike.  Rritja e shkëmbimeve dhe bashkëpunimit të profesionistëve të rinj në rajon nëpërmjet skemave rajonale të punësimit, zhvillimit dhe edukimit.  Zhvillimi i programeve konkrete dhe me linja buxhetore të përcaktuara, krahas planeve të veprimit nga njësitë bashkiake lidhur me të rinjtë dhe qytetarinë aktive sipas nevojave.  Krijimi i një platforme online ku të rinjtë të kenë mundësi të aksesojnë mundësi për trajnime, konferenca, praktika pune si dhe informacione të lidhura me zhvillimin e tyre[[1]](#footnote-1) në nivel kombëtar.  Zhvillimi i regjistrave elektronikë për të dhënat e studentëve dhe nxënësve në shkolla, notave, mungesave etj. | Palët e interesuara  OSHC rinore/per te rinjte | Vendimi (rekomandimet e pranuara ) | Justifikimi – relevante për objektivat/synimet strategjisë së rinisë |
| Çështja e adresuar (koordinimi I aktoreve) | Zhvillimi i tryezave të bashkëpunimit me qëllim rritjen e koordinimit të aktorëve të nivelit qendror me njëri tjetrin për të evituar mbivendosje agjendash dhe programesh;  Rritja e koordinimit midis aktorëve të nivelit qendror me ato të nivelit lokal për të përkthyer në masa dhe investime konkrete politikat rinore dhe politikat për të rinjtë.  Rritja e bashkëpunimit dhe koordinimit me OJF-të që operojnë në nivel Shqipërie dhe agjencitë kombëtare për koordinimin e politikave rinore, orientimin e investimeve dhe përthithjen e fondeve. | OSHC rinore/per te rinjte | Vendimi ( rekomandimet e pranuara ) | Justifikimi relevante për objektivat/synimet strategjisë së rinisë |
| Çështja e adresuar  Infrastrukturë & Aftësi | Komenti  Zhvillimi i Literaturës Online për t’i dhënë mundësinë të gjithë të rinjve kudo që ndodhen në territorin Shqiptar dhe jashtë tij, të aksesojnë tekstet shkollore online.  Publikimi i rregulloreve online në faqet e ueb për të gjithë institucionet që operojnë me të dhënat personale të qytetarëve të rinj dhe jo vetëm. | OSHC rinore/per te rinjte | Vendimi (I refuzuar) | Justifikimi – rekomandimet jashtë objektit të ndërhyrjes së strategjisë së rinisë |
| Çështja e adresuar  Koordinimi I aktoreve | Komenti  Promovimi i bashkëpunimit me sektorin privat në krijimin e kushteve të punës dhe kontratave të punës më fleksibël për të rinjtë duke aplikuar sistemin e punës dhe pagesës me orë.) | OSHC rinore/per te rinjte | Vendimi (I refuzuar) | rekomandimet janë jashtë objektit të ndërhyrjes së strategjisë së rinisë |
| Çështja e adresuar  Mbështetja e mirëqënies së të rinjve në mënyrë gjithpërfshirëse | Komenti  Shtimi i sigurisë në internet përmes zhvillimin e aktiviteteve jashtë kurrikulare, trajnimeve, workshopeve dhe fushatave të ndërgjegjësimit për të rinjtë në lidhur me krimin online dhe format e tij.  Krijimi i hapsirave rinore të përshtateshme me nevojat e të rinjve dhe ata me aftësi te kufizuar dhe te përshtatshme per të zhvilluar kurse apo aktivitetet pas orarit të shkollës dhe të bashkëpunojnë më organizata që drejtohen nga të rinjtë.  Shtimin e sesioneve të informimit dhe zhvillimit të trajnimeve apo workshopeve të ndryshme mbi tematikat që prekin të rinjtë që vijnë nga grupe të ndryshme për të rritur integrimin e tyre në shoqëri.  Shtimi i konkurseve të krijimtarisë dhe aktivitete jashtëshkollore duke përfshire pjesëmarrjen, zhvillimin e talenteve dhe aftësive për të gjithë të rinjtë pa dallimi.  Adresimi i braktisjes së arsimit përmes karrierës profesionale dhe programeve këshilluese.  Inkuadrimi ne kurrikulen shkollore te tematikave jashtë shkollore.  Shtim i programeve edukative dhe aktiviteteve jashtë shkollore mbi tematikën e të drejtave të njeriut dhe pakicave.  Promovimi dhe mbështetja e iniciativave qe promovojnë barazinë gjinore.  Diversifikimi i orëve mësimore për te trajtuar tematikat e gjithëpërfshirës, barazisë sociale, politikat dhe programet sociale etj.  Rekomandohet si një pikë tepër më rëndësi në përfshirje të strategjisë, përfshirja e sa më shumë shkollave të zonave rurale, ku nxënësit dhe të rinjtë të mos jenë të përjashtuar nga mundësitë e zhvillimit dhe mundësive.  Të sigurohet përfshirja e personave me aftësi të kufizuara dhe të veçanta;  Të diversikohen mundësitë zhvillimore për të rinjtë në nëntëvjeçare dhe në ato të arsimit të mesëm nëpërmjet shkëmbimeve studentore, workshopeve, intershipe me vendet fqinje dhe jo vetëm, për tu njohur me bashkëmoshatarët, idetë dhe mundësitë e tyre. Gjithashtu këto programe mund të përfshijnë binjakëzime ndërkombëtare apo edhe bonuse të shumta për nxënësit ekselentë.  Të krijohen mekanizma mbi sigurimin e funksionimit afatgjatë të zyrave të këshillave të karrierës në bazë të aftësive të të rinjve;  Zhvillimi i programeve stimulues në zhvillimin e aftësive të punësimit për të mësuar më tepër mbi fushat e ndryshme profesionale që ata do të ndjekin në të ardhmen.  Përfshirja e programeve shkollore dhe atyre të jashtme mbi shërbimet e shëndetit mendor të të rinjve; | OSHC rinore/per te rinjte ; të rinjte | Vendimi (I pranuar | relevante për objektivat/synimet strategjisë së rinisë |
| Çështja e adresuar  vizioni, misioni dhe parimet e strategjisë | Komenti  Duhet të ketë një qartësi në formulimin e parimeve mbi mënyrën e realizimit dhe metodologjisë që do të përdoret, ku të qartësohet dhe vijimësia e implementimit të parimeve | OSHC rinore/per te rinjte ; të rinjte | Vendimi (I pranuar | relevante për objektivat/synimet strategjisë së rinisë |
| Çështja e adresuar  Mbi arsimin e mesëm | Komenti  Organizimi i aktiviteteve brenda ambienteve shkollore, duke ndërthurur, vullnetarizmin, panaire kulturore në shërbim të ekonomisë dhe arsimit.  Programe të brendshme shkollore mbi krijimin e aftësive të reja, të buta dhe të forta, duke rritur mirë-funksionimin e strukturave mbi këshillimin e karrierës dhe duke punësuar në këto struktura specialistë dhe ekspertë të posaçëm.  Rekomandohet ndërthurja e disiplinave shoqërore dhe shkencore, duke krijuar klube studentore jashtëshkollore për të mundësuar ndërveprimin midis asaj çfarë ata studiojnë dhe pasioneve që ata kanë.  Pjesa e përfshirjes së artit dhe kulturës në mënyrë më aktive;  Rritja e kapaciteteve dhe kualifikim i vazhdueshëm i stafeve të mësuesve. | OSHC rinore/per te rinjte ; të rinjte | Vendimi (I pranuar | relevante për objektivat/synimet strategjisë së rinisë |
| Çështja e adresuar  Rekomandime dhe sugjerime mbi autonominë dhe barazinë gjinore mes të rejave/të rinjve | Komenti  Krijimi i kushteve të përshtatshme në ambientin e punës për të rinjtë profesionistë – krijimi i një fryme, bashkëpunimi dhe kulture të re.  Mundësi shkollimi për të dyja gjinitë, duke pasur një fokus të veçantë në zonat rurale.  Gjithë përfshirja e të dy gjinive duhet të nisë që nga aktivitetet sportive;  Krijimi i mundësive të punësimit për nxënësit ekselentë pas përfundimit të studimeve ose edhe gjatë universitetit.  Krijimi i organizmave dhe strukturave që stimulojnë punësimin rinor nëpërmjet informimit dhe edukimit mbi karrierën. Të zhvillohen lëndë mësimore për këshillimin e karrierës.  Angazhimi i të rinjve në punë vullnetare për të njohur tregun e punës dhe kërkesat e tij kështu ata krijojnë aftësitë e punës dhe njohin kapacitetet e tyre profesionale. | OSHC rinore/per te rinjte ; të rinjte | Vendimi (I pranuar | relevante për objektivat/synimet strategjisë së rinisë |
| Çështja e adresuar  Rekomandime dhe sugjerime mbi autonominë dhe barazinë gjinore mes të rejave/të rinjve | Komenti  Krijimi i kushteve të përshtatshme në ambientin e punës për të rinjtë profesionistë – krijimi i një fryme, bashkëpunimi dhe kulture të re.  Mundësi shkollimi për të dyja gjinitë, duke pasur një fokus të veçantë në zonat rurale.  Gjithë përfshirja e të dy gjinive duhet të nisë që nga aktivitetet sportive;  Krijimi i mundësive të punësimit për nxënësit ekselentë pas përfundimit të studimeve ose edhe gjatë universitetit.  Krijimi i organizmave dhe strukturave që stimulojnë punësimin rinor nëpërmjet informimit dhe edukimit mbi karrierën. Të zhvillohen lëndë mësimore për këshillimin e karrierës.  Angazhimi i të rinjve në punë vullnetare për të njohur tregun e punës dhe kërkesat e tij kështu ata krijojnë aftësitë e punës dhe njohin kapacitetet e tyre profesionale. | OSHC rinore/per te rinjte ; të rinjte | Vendimi (I pranuar | relevante për objektivat/synimet strategjisë së rinisë |
| Çështja e adresuar  Mbi edukimin dhe punesimin e të rinjve | Komenti  Kthimi i sistemit 4-vjeçar në arsimin e mesëm;  Të ndryshohet përqindja që zënë provimet e maturës në mesataren e përgjithshme;  Kthimi i arsimit të mesëm me detyrim, do të jetë një mënyrë e mirë për t’i parandaluar të rinjtë nga përfshirja e tyre në grupe ilegale, ekstremiste apo dhe uljen e nivelit të papunësisë.  Mosvlerësimi i diplomave evropiane.  Në kurrikulën universitare ka lëndë të panevojshme.  Në shkollë duhet të ketë më shumë praktikë dhe më pak teori.  Shkollat profesionale duhet të kenë ndryshim koeficienti për universitetet. | Te rinjte | Vendimi (I refuzuar) | rekomandimet janë jashtë objektit të ndërhyrjes së strategjisë së rinisë. |
| Çështja e adresuar  Rekomandime dhe sugjerime nga të rinjtë e bashkive për çshtje transversal | Komenti  Duhen adresuar mungesa e kabineteve të informatikës, kabineteve të kimisë, fusha e sportit në shkolla  Cdo bashki duhet të ketë një qendër multifunksionale për të rinjtë.  Disa aktivitete që duhen zhvilluar janë: Kampet verore, argëtim për të rinjtë, sporti dhe kërcimi.  Duhet zhvilluar TIK dhe digjitalizimi në shkolla  Duhet të zhvillohet vulletarizmit dhe të njihet përvoja vullnetare.  Duhet të ketë më shumë psikologë dhe punonjës socialë në shkolla.  Të ketë qendra rekreacionale për sporte dhe të jenë me pagesë. Bashkia të bashkëpunojë për sportet. Të ketë ekipe për kampionate futbolli, basketbolli dhe volejbolli.  Duhet të ketë zhvillim në inovacion nëpërmjet kurseve të specializuara dhe qendrave informatike.  Për karrierën duhet të ketë mundësi të zhvillimit të aftësive praktike, këshillim të karrierës dhe drejtim për tregun e punës.  Duhet të merren masa disiplinore për bullizmin dhe për prishjen e orëve mësimore.  Duhet të ketë më shumë gjelbërim për këndin e relaksit.  Duhet të ndërgjegjësohen prindërit për arsimimin e vajzave.  Duhet të ketë edukim mbi online bussines/ virtual working.  Të rinjtë duhet të përfshihen në politikë bërje.  Duhet trajtuar problematika e dhunës në familje dhe fejesat dhe martesat në moshë të hershme.  Duhen adresuar mungesa e punëve, pagat e ulta dhe largimi i te rinjve.  Duhet të ketë edukim karriere dhe për klasën e 9-të.  Duhen garanci për punësim. | OSHC rinore/per te rinjte ; të rinjte | Vendimi (I pranuar | relevante për objektivat/synimet strategjisë së rinisë |

1. [↑](#footnote-ref-1)